ΜΠΑΡΡΥ ΛΥΝΤΟΝ
ΜΕΡΟΣ ΠΡΩΤΟ
ΜΕ ΠΟΙΑ ΜΕΣΑ Ο ΡΕΝΤΜΟΝΤ ΜΠΑΡΡΥ
ΑΠΟΚΤΗΣΕ ΤΟ ΥΦΟΣ ΚΑΙ ΤΟΝ ΤΙΤΛΟ ΤΟΥ ΜΠΑΡΡΥ ΛΥΝΤΟΝ
Κύριοι, οπλίστε τα πιστόλια σας.
Ο πατέρας του Μπάρρυ, σαν τους γιους καθωσπρέπει οικογενειών...
είχε ανατραφεί για το επάγγελμα του νομικού.
Δεν υπάρχει αμφιβολία πως θα διακρινόταν στο επάγγελμά του...
αν δεν είχε σκοτωθεί σε μια μονομαχία...
που είχε αιτία την αγορά μερικών αλόγων.
Η μητέρα του, όταν έμεινε χήρα...
αψηφούσε την κακογλωσσιά.
Όσοι είχαν γοητευθεί από την κόρη...
ανανέωσαν τις προτάσεις στη χήρα.
Αλλά απέρριπτε όλες τις αιτήσεις σε γάμο.
Ζούσε για τον γιο της...
και τη μνήμη του εκλιπόντος αγίου.
Ο πρώτος έρωτας! Τι αλλαγή φέρνει σ' ένα αγόρι!
Είναι τόσο υπέροχο το μυστικό που κρύβει μέσα του...
Το τρυφερό πάθος ξεχύνεται απ' την αντρικιά καρδιά.
Αγαπάει, όπως το πουλί κελαηδεί...
κι όπως ανθίζει το ρόδο.
Κέρδισες.
Ποια θα 'ναι η ανταμοιβή σου;
Γύρνα προς τον τοίχο.
Το αντικείμενο της αγάπης του...
αιτία για τα πρώτα μπλεξίματα...
ήταν η ξαδέλφη του, η Νόρα Μπρέιντυ.
'Εκρυψα την κορδέλα σ' ένα μέρος του σώματος μου.
Αν την βρεις, μπορείς να την κρατήσεις.
Ψάξε παντού.
Αν δεν την βρεις, θα σχηματίσω κακή ιδέα για σένα.
Δεν μπορώ να την βρω.
Δεν έψαξες όπως πρέπει.
Δεν μπορώ να την βρω.
Θα σου κάνω μια νύξη.
Νοιώθω την κορδέλα...
Γιατί τρέμεις;
Απ' τη χαρά που βρήκα την κορδέλα.
Είσαι ψεύτης!
Εκείνη την εποχή, το Ηνωμένο Βασίλειο ήταν αναστατωμένο...
απ' την απειλή...
μιας απόβασης των Γάλλων.
Ευγενείς και εύποροι στρατολογούσαν...
κι οργάνωναν συντάγματα...
για ν' αντισταθούν στους εισβολείς.
Η στολή και το καμαρωτό ύφος γέμιζαν τον Μπάρρυ με φθόνο.
Η πόλη Μπρέιντυ, έστειλε ένα λόχο.
Λοχαγός ήταν ο Τζων Κουίν.
Όλη η χώρα ήταν στο πόδι απ' τις πολεμικές μάχες.
Το Βασίλειο αντηχούσε απ' τη στρατιωτική μουσική.
Ρέντμοντ, τι έχεις;
'Ησουν υποχρεωμένη να χορέψεις πέντε φορές με το λοχαγό Κουίν;
Καρφί δεν μου καίγεται γι' αυτόν!
Χορεύει όμορφα, είναι ευχάριστος...
Η στολή τού πάει πολύ...
Με κάλεσε να χορέψουμε. Μπορούσα ν' αρνηθώ;
Αρνήθηκες όμως, σ' εμένα.
Αν χόρευα με τον ξάδελφό μου, θα 'λεγαν πως δεν βρίσκω άλλον.
Άλλωστε, ο λοχαγός είναι άντρας.
Εσύ είσαι ένα απένταρο αγόρι.
Αν ανταμώσουμε πάλι, θα δεις ποιος είναι καλύτερος άντρας!
Θα μονομαχήσω μαζί του, κι ας είναι λοχαγός.
Το λέω σοβαρά!
Ο λοχαγός Κουίν, είναι γνωστός για την παλικαριά του.
Άλλο είναι να μονομαχήσεις με χωριάτη...
κι άλλο μ' έναν Άγγλο.
Τότε, ας σε συνοδέψει εκείνος!
Ο Μπάρρυ αποφάσισε να μην ξαναδεί τη Νόρα.
Αλλά τέτοιες αποφάσεις, που μένουν ακλόνητες μια βδομάδα...
εγκαταλείπονται σε λίγες στιγμές απόγνωσης.
'Οχι, Νόρα... Εκτός από σένα και τέσσερις άλλες...
ορκίζομαι πως η καρδιά μου...
δεν ένοιωσε ποτέ ερωτική φλόγα.
Αχ, εσείς οι άντρες!
Το πάθος σας δεν συγκρίνεται με το δικό μας.
Είμαστε σαν ένα φυτό που...
βγάζει ένα άνθος και μαραίνεται.
'Ωστε...
δεν ένοιωσες ποτέ συμπάθεια για άλλον άντρα;
Ποτέ, καλέ μου Τζων. Πώς μπορείς και κάνεις τέτοια ερώτηση;
Η Νόρα είχε συνοδούς τ' αδέλφια της Μικ και Γιούλικ...
που είχαν συμφέρον...
απ' την ευνοϊκή έκβαση του δεσμού της.
Ρέντμοντ, πόσο χαίρομαι που σε βλέπω...
Πώς μπόρεσες να μου το κάνεις αυτό;
Τι σ' έπιασε;
Τι είναι αυτά που λες;
Νομίζω πως η στιγμή είναι κατάλληλη να σου επιστρέψω κάτι.
Σ' ευχαριστώ, Ρέντμοντ.
Φαίνεται πως το ξέχασα κάπου.
Ναι, το ξέχασες...
Λοχαγέ Κουίν, να σου συστήσω τον ξάδελφό μου, Ρέντμοντ Μπάρρυ.
Νομίζω...
πως έχετε να πείτε ιδιαίτερα.
Καλύτερα ν' αποσυρθώ.
Δεν έχω τίποτα ιδιαίτερο με τον ξάδελφό μου.
Νομίζω πως έχετε πολλά να πείτε.
Δεν έχει μεγαλύτερη σημασία απ' τον παπαγάλο μου ή το σκυλάκι.
Συνηθίζεις να δίνεις...
προσωπικά είδη στον παπαγάλο σου;
Δεν μπορώ να δώσω μια κορδέλα στον ξάδελφό μου;
Ελεύθερα δεσποινίς!
'Οσα μέτρα θέλεις!
Αφού κάνεις δώρα και σε άλλους, εγώ πρέπει ν' αποσυρθώ.
Τι συμβαίνει;
Θα σας πω.
Βαρέθηκα την αδελφή σας και τους Ιρλανδέζικους τρόπους σας!
Τι είναι;
Θα τους συνηθίσεις ή εμείς θα υιοθετήσουμε τους δικούς σου.
Μια Αγγλίδα, δεν συνηθίζει να έχει δύο εραστές.
Να μου ξοφλήσετε το χρέος.
Παραιτούμαι από την αδελφή σας.
Αν της αρέσουν τα μαθητούδια, χάρισμά της!
Αστειεύεσαι!
Ποτέ δεν μίλησα πιο σοβαρά!
Τζων, περίμενε...
Ανακατωσούρη!
Παντού χώνεις το δαχτυλάκι σου, παλιόπαιδο!
Τσακώθηκες μ' έναν κύριο που έχει τρανταχτό ετήσιο εισόδημα!
Ρέντμοντ, παιδί μου, κάθησε...
Κυρία Μπρέιντυ, κυρίες μου παρακαλώ...
Αυτή η πρόποση γίνεται σπάνια στην οικογένειά μου.
Παρακαλώ, δεχθείτε την με όλες τις τιμές.
Στην υγειά του λοχαγού και της κυρίας Κουίν. Να μας ζήσουν!
Φίλησέ την, Τζακ! Παίρνεις ένα θησαυρό!
Να ζήσετε ευτυχισμένοι!
Ρέντμοντ...
Αυτή είναι η δική μου πρόποση, λοχαγέ Τζων Κουίν.
Πώς τολμάς να φέρεσαι έτσι στο σπίτι μου!
Είσαι καλά, αγαπητέ μου;
Για όνομα του Θεού, τι ήταν αυτό το ξαφνικό;
Ο νεαρός είναι ερωτευμένος με τη Νόρα.
Είδε τον λοχαγό μαζί της στον κήπο.
Τον έχει στην μπούκα.
Κύριε Μπρέιντυ, δέχθηκα βαριά προσβολή στο σπίτι σας...
Είμαι πολύ δυσαρεστημένος!
Είμαι Άγγλος και κτηματίας!
Αυτό το αναιδέστατο γαϊδούρι...
χρειάζεται μαστίγωμα!
Ο κ. Κουίν θα ζητήσει ικανοποίηση...
απ' τον Ρέντμοντ Μπάρρυ.
Θα πάω το νεαρό σπίτι του.
Ωραία τα κατάφερες σήμερα, κ. Ρέντμοντ.
Ο θείος σου έχει στενοχώριες.
Του χαλάς ένα συμφέροντα γάμο.
Ο Κουίν θα του χαρίσει τις 4.000 λίρες που χρωστάει.
Παίρνει μια απένταρη κοπέλα...
που ρίχνεται σε κάθε άντρα...
και τους χάνει όλους!
Θα 'πρεπε ν' αγαπάς τον θείο σου σαν πατέρα.
Τον αγαπώ.
'Ετσι ανταποδίδεις την καλοσύνη του;
Δεν σε πήρε υπό την προστασία του όταν πέθανε ο πατέρας σου;
Δεν έδωσε σ' εσένα και τη μητέρα σου ωραίο σπίτι χωρίς νοίκι;
Άκου λοιπόν, κι ό,τι γίνει ας γίνει.
Θα πολεμήσω αυτόν που διεκδικεί το χέρι της Νόρα Μπρέιντυ.
Ακόμα και στην εκκλησία!
Θα πάρω το αίμα του ή αυτός το δικό μου!
Μα την πίστη μου, σε πιστεύω!
Δεν έχω δει πιο θαρραλέο παλικάρι...
Φίλησέ με, αγόρι μου.
Σ' αγαπάω.
'Οσο ζω, δεν θα σου λείπει φίλος ή μάρτυς σε μονομαχία.
Θα του δώσεις το μήνυμά μου; Θα κανονίσεις μια συνάντηση;
Αν πρέπει να γίνει, ας γίνει.
Ρέντμοντ, αγόρι μου, αυτό που κάνεις είναι ανοησία.
Η κοπέλα θα παντρευτεί τον Κουίν.
Κάποτε θα την ξεχάσεις.
Είσαι παιδί ακόμα. 'Ετσι είναι πρόθυμος να σε δει ο Κουίν.
Σωστά, Κουίν;
Το Δουβλίνο είναι ωραία πόλη.
Πήγαινε να ζήσεις εκεί ένα μήνα...
Πάρε δέκα γκινέες.
Θα είσαι ικανοποιημένος, λοχαγέ Κουίν;
Αν μου ζητήσει συγγνώμη...
θεωρώ την υπόθεση έντιμα τελειωμένη.
Ζήτα συγγνώμη, Ρένμοντ.
Εύκολα μπορείς να το πεις αυτό.
Δεν μετανιώνω.
Και δεν ζητώ συγγνώμη.
Καλύτερα να πάω στην κόλαση, παρά στο Δουβλίνο!
Τότε, δεν υπάρχει άλλη λύση...
Ο Θεός μαζί σου.
Δεν είναι αυτό το πιστόλι μου.
Είναι δικό μου.
Θα πάρεις το δικό σου αν το χρειαστείς στο δεύτερο γύρο.
Καλή τύχη, Ρέντμοντ...
Κύριοι...
οπλίστε τα πιστόλια σας.
Κύριοι...
σκοπεύσατε...
'Ενα...
Δύο...
Τρία.
Είναι νεκρός;
Εντελώς νεκρός!
Θλιβερή μέρα για μας.
Μας στερείς ενάμιση χιλιάρικο το χρόνο.
Καλύτερα να φύγεις πριν το μυριστεί η Αστυνομία.
Θα 'ρθω σπίτι μαζί σου.
Πόσο διαφορετική θα 'ταν η μοίρα του Μπάρρυ...
αν δεν είχε ερωτευθεί τη Νόρα...
Κι αν δεν είχε πετάξει κρασί στο πρόσωπο του λοχαγού Κουίν.
Αλλά ήταν γραφτό του να περιπλανηθεί.
Η μονομαχία τον έριξε στις περιπλανήσεις από μικρή ηλικία.
Όπως θα δείτε σύντομα.
Ο μικρός πρέπει να κρυφτεί για ένα διάστημα.
Μπορεί να μείνει στο Δουβλίνο...
ώσπου να ξεθυμάνει το κακό.
Μα το παιδί δεν έχει φύγει ποτέ απ' το σπίτι του!
Δεν μπορεί να κρυφτεί εδώ;
Μακάρι να μπορούσε, θεία!
Θα 'ρθουν όμως οι αστυνομικοί.
Το Δουβλίνο απέχει πέντε μέρες με άλογο.
Δεν τον ξέρουν εκεί.
Δεν θέλω να ξαναλέω τα δυσάρεστα...
αλλά ξέρεις τι θα πάθει αν τον πιάσουν.
'Ολα θα πάνε καλά.
Καλά θα 'μαι στο Δουβλίνο, μητέρα.
Κανένας νέος, ελεύθερος για πρώτη φορά και με είκοσι γκινέες στην τσέπη...
δεν είναι πολύ θλιμμένος.
Ο Μπάρρυ δεν σκεφτόταν τόσο...
τη μητέρα του και το σπίτι του...
όσο τις θαυμάσιες περιπέτειες που του επιφύλασσε το μέλλον.
Με συγχωρείτε, δεσποινίς.
Μπορείτε να μου δώσετε λίγο νερό;
Καλή σου μέρα, νεαρέ κύριε.
Καλημέρα.
Μπορούμε να σου προσφέρουμε ένα ποτό;
'Οχι, ευχαριστώ.
Θα 'θελες να τσιμπήσεις κάτι;
Καλοσύνη σας, αλλά πρέπει να συνεχίσω το δρόμο μου.
Στο καλό.
Με συγχωρείτε, κύριε.
Και πάλι καλή σου μέρα, νεαρέ κύριε.
Ούτε καν να το σκεφτείς!
Κατέβα απ' το άλογο.
Τα χέρια πάνω απ' το κεφάλι, παρακαλώ.
Πλησίασε...
Χαίρω πολύ... Είμαι ο λοχαγός Φήνεϋ.
Ο λοχαγός Φήνεϋ;
Στις διαταγές σου.
Ο περιβόητος Φήνεϋ;
Ολόιδιος.
Ο γιος μου Σέιμος.
Με ποιον έχω την τιμή να μιλώ;
Ρέντμοντ Μπάρρυ.
Και τώρα, στο δυσάρεστο σημείο της γνωριμίας μας.
Γύρνα και κράτα τα χέρια ψηλά, παρακαλώ.
Θα 'ναι καμιά εικοσαριά γκινέες, πατέρα.
'Οπως βλέπω, έχεις τον τρόπο σου νεαρέ κύριε.
Είναι οι οικονομίες της μητέρας μου!
Μπορώ να τις κρατήσω;
Κι εμένα με κυνηγάει η Αστυνομία.
Σκότωσα Άγγλο αξιωματικό σε μονομαχία.
'Εχω ακούσει πολλές ιστορίες...
Βδομάδες είχα ν' ακούσω τόσο συγκινητική!
Δεν μπορώ να ικανοποιήσω την παράκλησή σου.
Αλλά, σου αφήνω τις μπότες, που θα 'παιρνα για τον εαυτό μου.
Η επόμενη πόλη απέχει πέντε μίλια...
Ν' αρχίσεις το περπάτημα.
Δεν θα κρατήσω το άλογο μου;
Πρέπει να ταξιδεύουμε πιο γρήγορα απ' τους πελάτες μας.
Τώρα μπορείς να κατεβάσεις τα χέρια σου, κ. Μπάρρυ.
Το Σύνταγμα Πεζικού που διοικεί ο Αντιστράτηγος Γκέηλ...
διεκρίθη κατά τις πρόσφατες ταραχές...
γυρεύει αντικαταστάτες...
των παλαίμαχων που παίρνουν σύνταξη.
Οι νέοι που φιλοδοξούν...
να γίνουν στρατευμένοι κύριοι...
καλούνται να παρουσιασθούν στον Αξιωματικό Στρατολογίας.
Η αξία και η καλή διαγωγή τους θα τύχει κάθε ενθαρρύνσεως.
'Οσοι κριθούν ικανοί, θα λάβουν...
επίδομα μιάμισης γκινέας...
πλήρη ρουχισμό, οπλισμό και εξάρτυση.
Ζήτω ο Βασιλεύς Γεώργιος και η Παλαιά Αγγλία!
Για έναν νέο σε δύσκολη θέση...
που είχε σκοτώσει άνθρωπο σε μονομαχία και απέφευγε το Νόμο...
η ευκαιρία να διακριθεί στους πολέμους...
ήταν ατύχημα.
Ο Βασιλιάς χρειαζόταν στρατιώτες αδιαφορώντας για την προέλευσή τους.
Μπορώ να έχω άλλο κύπελλο; Αυτό είναι λιγδιασμένο.
Δώστε στον κύριο μια πετσέτα και μια λεκάνη χελωνόσουπα.
Μίλησέ του για τη γυναίκα του...
την πλύστρα, που τον παιδεύει.
Κύριε Τουλ, η γυναίκα σας έπλυνε την πετσέτα;
Λένε πως σας σφουγγίζει το πρόσωπο.
Ρώτησε τον γιατί δεν την είδε χθες.
Κρυφτήκατε όταν ήρθε η κυρία σας;
Για να μην σας τις βρέξει;
Μπορείτε να συγκρουστείτε με γροθιές αν θέλετε.
Θα σχηματίσουμε ένα τετράγωνο.
Κύριοι, πλησιάστε παρακαλώ.
Χειραψία...
Λάβετε θέσεις.
Χωρίς δαγκωματιές και κλωτσιές.
Νικητής όποιος μείνει όρθιος.
Αρχίστε κύριοι!
Η εκπαίδευση του Μπάρρυ, συνεχίστηκε στο στρατόπεδο.
Σ' ένα μήνα είχε μεταμορφωθεί σε κανονικό στρατιώτη.
Η δύναμη του συντάγματος, δυνάμωνε...
με την άφιξη νεοσύλλεκτων.
Θα ενώνονταν με τις στρατιές που πολεμούσαν στη Γερμανία.
Ευχάριστη ήταν η άφιξη του μάρτυρά του στη μοιραία μονομαχία...
του λοχαγού Γκρόγαν.
Μακάρι να ξέραμε πού βρισκόσουν.
Δεν σκέφτηκες να γράψεις στη μητέρα σου;
Ασφαλώς σκέφτηκα...
Ντρεπόμουν όμως, επειδή έχασα τα χρήματά της...
το σπαθί και τα πιστόλια του πατέρα μου...
και δεν άντεχα να της το πω.
Δεν θα νοιαζόταν γι' αυτά!
Εσύ ήσουν η μόνη ανησυχία της.
Να της γράψεις απόψε.
Να της πεις πως είσαι καλά.
Θα της γράψω.
Η μις Μπρέιντυ είναι καλά;
Τώρα, υπάρχουν μόνο έξι "Μις Μπρέιντυ".
'Επαθε τίποτα η Νόρα;
Τόσο πολύ πόνεσε από την αναχώρησή σου...
ώστε έπρεπε να παρηγορηθεί με σύζυγο.
Είναι κυρία Τζων Κουίν.
Κυρία Τζων Κουίν;
Υπάρχει κι άλλος Τζων Κουίν;
Ο ίδιος... 'Εγινε καλά απ' το τραύμα του.
Το βλήμα δεν μπορούσε να του κάνει κακό. 'Ηταν από στουπί.
Στουπί;
Οι Μπρέιντυ δεν σ' άφησαν να χαντακώσεις ενάμιση χιλιάρικο το χρόνο.
Η μονομαχία οργανώθηκε για να σε βγάλουν απ' τη μέση.
Επειδή σε φοβόταν ο Κουίν δεν θα δεχόταν να παντρευτεί.
Πάντως τον χτύπησες!
Με μια σφαίρα από στουπί.
Πήρε τέτοια τρομάρα, ώστε έκανε μια ώρα να συνέλθει.
Χρειάζεσαι χρήματα;
Μπορώ να σου δώσω. Πήρα 200 λίρες απ' το θείο σου.
'Οσο κρατούν δεν θα στερηθείς.
Μεγάλος ιστορικός θα εξηγούσε τα αίτια...
του επταετούς πολέμου.
Το σύνταγμα του Μπάρρυ, πήγαινε στην Ευρώπη να πολεμήσει.
Αγγλία και Πρωσία ήταν σύμμαχοι σ' αυτόν τον πόλεμο...
έναν πόλεμο κατά...
της Γαλλίας, Σουηδίας, Ρωσίας και Αυστρίας.
Ο Μπάρρυ πήρε το βάπτισμα του πυρός...
σε αψιμαχία με Γάλλους.
Οι Αγγλικές δυνάμεις ήθελαν...
να ελευθερώσουν ένα δρόμο.
Η σύγκρουση δεν αναφέρεται σε κανένα βιβλίο Ιστορίας.
'Εχω να σου δώσω μόνο εκατό γκινέες.
Τις υπόλοιπες τις έχασα χθες στα χαρτιά.
Φίλησέ με, αγόρι μου, γιατί δεν θα ξανανταμώσουμε.
Είναι ωραίο να ονειρεύεσαι ένδοξους πολέμους σε πολυθρόνα.
Εντελώς διαφορετικό, να πολεμάς εσύ ο ίδιος.
Μετά το θάνατο του φίλου του, ο Μπάρρυ ξέχασε τις δόξες...
Σκεφτόταν πώς να γλιτώσει...
από αναγκαστική θητεία έξι ετών.
Οι άρχοντες μιλούν για την εποχή της ιπποσύνης...
έχοντας υπό τις διαταγές τους χωριάτες, λαθροθήρες και κλέφτες.
Μ' αυτά τα θλιβερά όργανα, μεγάλοι πολέμαρχοι και βασιλιάδες...
έκαναν το φονικό τους έργο στον κόσμο.
Ο Μπάρρυ δεν μπορούσε να βρεθεί σε χειρότερες συνθήκες.
Αλλά η μοίρα δεν τον προόριζε να μείνει Άγγλος στρατιώτης.
Ένα τυχαίο γεγονός...
τον έσωσε απ' τον στρατό με παράξενο τρόπο.
Φρέντυ, ελπίζω να μην μου θυμώσεις...
αλλά θα σου πω κάτι που θα σε δυσαρεστήσει.
Τι είναι;
Δώσε μου το λόγο σου πως δε θα θυμώσεις.
Άσε τα μυστήρια, Τζόναθαν!
Τι συμβαίνει;
Πάλι πρέπει να φύγω.
Για δύο εβδομάδες.
Σοβαρολογείς;
Ναι... Δεν μπορώ να το αποφύγω.
Πού πηγαίνεις τώρα;
Στη Βρέμη, να δώσω σημαντικά μηνύματα στον πρίγκιπα Ερρίκο.
Την τελευταία φορά μου υποσχέθηκες να μην ξαναφύγεις.
Το ξέρω...
αλλά ο Πόντερσμπυ λέει πως μόνο εμένα εμπιστεύεται.
Ήταν η ευκαιρία που γύρευε για να γλιτώσει απ' το στρατό.
Ήταν κοντά η περιοχή που κατείχαν οι Πρώσοι σύμμαχοι.
Με στολή αξιωματικού και έγγραφα...
θα ταξίδευε ανενόχλητος.
Θα μπορούσε να προηγείται απ' την είδηση της λιποταξίας του.
Μου θύμωσες;
Παλιόπαιδο, δεν μπορώ να σου κρατήσω θυμό!
Τέτοιες στιγμές, Τζόναθαν, καταλαβαίνω πόσο σ' αγαπώ...
Η ζωή μου θα 'ταν άδεια χωρίς εσένα!
Ο Μπάρρυ είδε μ' ευχαρίστηση τις στολές του Πρώσικου πεζικού.
Ήταν σημάδι πως είχε βγει απ' την περιοχή των Άγγλων.
Πρόθεσή του ήταν να πάει...
στην Ολλανδία, ουδέτερη χώρα.
Κι από κει, να γυρίσει με καράβι στην πατρίδα του.
Καθώς προχωρούσε...
ένοιωθε πως βρισκόταν στο στοιχείο του.
Κι ήταν αποφασισμένος να μην χάσει τον τίτλο του "τζέντλεμαν".
Με συγχωρείτε δεσποινίς...
Καλημέρα...
Καλημέρα.
Μιλάτε εγγλέζικα;
Μιλώ λίγα.
Δεν έχω φάει όλη την ημέρα.
Υπάρχει κανένα πανδοχείο όπου θα μπορούσα να φάω;
'Οχι, δεν νομίζω.
Δεν θα βρείτε φαγητό πριν απ' το Γκρύνμπουργκ.
Μένετε εδώ κοντά;
Θα μου δώσετε φαγητό; Θα πληρώσω ευχαρίστως.
Νομίζω.
Είναι αγόρι ή κορίτσι;
Αγόρι.
Πώς το λένε;
Πόσων χρονών είναι;
Ενός.
Πού είναι ο πατέρας του Πέτερ;
Πού είναι;
Στον πόλεμο.
Πόσον καιρό λείπει;
Συγγνώμη... Δεν κατάλαβα.
Πολύ καιρό...
Απ' την άνοιξη.
Θα σου είναι δύσκολο να μένεις μόνη.
Είναι.
Θα 'ναι επικίνδυνο για σένα στον πόλεμο.
Είμαι αξιωματικός και πρέπει να κάνω το καθήκον μου.
Νοιώθεις μοναξιά καμιά φορά;
Καμιά φορά...
Πώς σε λένε, είπες;
Υπολοχαγός Φέκεναμ.
Ποιο είναι τ' όνομα πριν απ' το Φέκεναμ;
Το μικρό μου όνομα;
Τζόναθαν.
Θα 'θελες...
να μείνεις μαζί μου;
Για λίγες μέρες, λίγο καιρό.
Αυτό θα 'ταν πολύ ευχάριστο.
Γεια σου, όμορφή μου Λίσεν.
Στο καλό, Ρέντμοντ.
Σ' αγαπώ.
Κι εγώ σ' αγαπώ.
Να φυλάγεσαι.
Ο Θεός μαζί σου.
Μια γυναίκα που βάζει στην καρδιά της ένα νεαρό με στολή...
πρέπει ν' αλλάξει εραστές...
ειδεμή η ζωή της θα 'ναι θλιμμένη.
Η καρδιά της Λίσεν, ήταν σαν τις γειτονικές πόλεις.
Είχε καταληφθεί πολλές φορές πριν την πολιορκήσει ο Μπάρρυ.
Στα πέντε χρόνια πολέμου...
ο ένδοξος Φρειδερίκος είχε εξαντλήσει τους αρσενικούς...
κι οι στρατολόγοι του κατέφευγαν...
ακόμα και στην απαγωγή...
για να τροφοδοτούν τα συντάγματά του με κρέας για κανόνια.
Καλησπέρα, κύριε.
Είμαι ο λοχαγός Πότσντορφ. Με ποιον έχω την τιμή να μιλώ;
Υπολοχαγός Φέκεναμ. Σύνταγμα Πεζικού Γκέηλ.
Μπορώ να σας εξυπηρετήσω;
Μεταφέρω επείγοντα μηνύματα και πρέπει να προχωρήσω.
Ο προορισμός σας;
Πηγαίνω στη Βρέμη.
Χαθήκατε...
Η Βρέμη είναι στην αντίθετη κατεύθυνση.
Για φαντάσου!
Ο ιπποκόμος μου ξέχασε να μου δώσει χάρτες.
Καταλαβαίνω...
Δεν θέλω να σας θίξω, υπολοχαγέ.
Αλλά έχετε ταυτότητα;
Ασφαλώς.
Μπορώ να τη δω;
Φυσικά.
Με συγχωρείτε για την ενόχληση.
Δεν πειράζει.
Αφού ακολουθούμε τον ίδιο δρόμο...
μπορώ να σας προσφέρω δείπνο και στέγη απόψε;
Κι ένα χάρτη για τη διαδρομή σας.
Καλοσύνη σας, λοχαγέ. Είναι τιμή μου.
Ο λοχαγός φερόταν στον Μπάρρυ με μεγάλη ευγένεια.
Του έκανε ερωτήσεις για την Αγγλία.
Εκείνος απαντούσε, βγάζοντας απ' το μυαλό του μύριες ιστορίες.
Περιέγραφε τον βασιλιά και τους υπουργούς.
Καμάρωνε ότι ο Βρετανός πρέσβης στο Βερολίνο ήταν ο θείος του.
Του πρόσφερε και μια συστατική επιστολή.
Ο Πότσντορφ φαινόταν ικανοποιημένος απ' τις ιστορίες.
Ξεψάχνιζε τον Μπάρρυ με έντεχνες ερωτήσεις...
και κολακείες.
Γνωρίζω πολύ λίγο την πατρίδα σας την Αγγλία.
Είστε το πιο γενναίο έθνος!
Τυχεροί, που σας έχουμε συμμάχους.
Υπολοχαγέ Φέκεναμ...
ας πιούμε στη φιλία των δύο μεγάλων εθνών μας.
Είστε τυχερός που πηγαίνετε αύριο στη Βρέμη.
Γνωρίζω εκεί μια απ' τις ωραιότερες γυναίκες της Ευρώπης.
Θα της δώσετε ένα γράμμα;
Ασφαλώς.
Αλήθεια, σε ποιον πηγαίνετε τα έγγραφα;
Στον Στρατηγό Ουίλλιαμσον.
Στον Στρατηγό Ουίλλιαμσον;
Στον Στρατηγό Πέρσιβαλ Ουίλλιαμσον;
Ναι, εκείνον.
Να τον συλλάβετε!
Θα με συλλάβετε; Μα λοχαγέ Πότσντορφ...
είμαι Βρετανός αξιωματικός!
Είσαι ψεύτης κι απατεώνας!
Είσαι λιποτάκτης!
Σε υποψιάστηκα το πρωί. Βεβαιώθηκα απ' τα ψέματά σου.
Μεταφέρεις έγγραφα σ' έναν Στρατηγό που πέθανε πριν δέκα μήνες.
Ο Βρετανός πρεσβευτής είναι θείος σου...
με το γελοίο όνομα "ο Γκρέιντυ".
Θα καταταγείς ως εθελοντής ή να σε παραδώσουμε;
Εθελοντής.
Ο Πρωσικός στρατός ήταν χειρότερος κι απ' τον Αγγλικό.
Η ζωή του απλού στρατιώτη ήταν φρικτή.
Συνεχείς τιμωρίες! Κάθε αξιωματικός μπορούσε να τις επιβάλει.
Ο ραβδισμός ήταν ποινή για μικρότερα αδικήματα.
Τα πιο σοβαρά τιμωρούνταν με θάνατο ή ακρωτηριασμό.
Προς το τέλος του Επταετούς Πολέμου ο Πρωσικός στρατός...
φημισμένος για σκληρή πειθαρχία, είχε Πρώσους αξιωματικούς.
Οι στρατιώτες προέρχονταν...
κυρίως απ' τα κατώτερα στρώματα.
Ήταν μισθοφόροι ή είχαν απαχθεί από κάθε χώρα της Ευρώπης.
Έτσι ο Μπάρρυ, μπήκε στη χειρότερη συντροφιά...
κι έκανε σύντομα μεγάλες προόδους στην τέχνη κάθε ανομίας.
Βοηθήστε με...
Ο Συνταγματάρχης διεκήρυξε την ικανοποίηση του Βασιλιά...
για τη συμπεριφορά του συντάγματος στη μάχη του Άουντορφ.
Και για την ανδρεία του δεκανέα Μπάρρυ...
στη διάσωση του λοχαγού Πότσντορφ.
Είσαι γενναίος στρατιώτης. Προφανώς καλής καταγωγής.
Είσαι όμως οκνηρός και απείθαρχος.
Δίνεις κακό παράδειγμα.
Παρ' όλη την ανδρεία σου, είμαι βέβαιος πως δεν θα πας καλά.
Ελπίζω να κάνει λάθος ο κ. Συνταγματάρχης.
'Οπως και οι άλλοι στρατιώτες, έχω πέσει σε κακές συντροφιές.
Ποτέ δεν είχα φίλο και προστάτη...
για να δείξω τι αξίζω.
Λέτε ότι είμαι κατεστραμμένος και με στέλνετε στο διάβολο.
Αλλά, θα πήγαινα στο διάβολο για να υπηρετήσω το Σύνταγμα!
Ο πόλεμος τελείωσε. Το Σύνταγμα τοποθετήθηκε στην πρωτεύουσα.
Εδώ και καιρό είχε κερδίσει την εμπιστοσύνη του Πότσντορφ...
που σύντομα θα έφερνε τους καρπούς της.
Καλημέρα, Ρέντμοντ.
'Ηθελα να σε συστήσω στο θείο μου, Υπουργό Αστυνομίας.
Καλημέρα, κ. Υπουργέ.
Του μίλησα για τις υπηρεσίες σου. 'Εκανες την τύχη σου.
Θα σε πάρουμε απ' το στρατό...
θα σε διορίσουμε στην Αστυνομία...
Θα σου επιτρέψουμε να κινείσαι σε καλύτερους κύκλους.
Σας ευχαριστώ, λοχαγέ.
Η αφοσίωση και οι υπηρεσίες σου μ' έχουν ικανοποιήσει.
Σου δίνεται άλλη μια ευκαιρία για να μας βοηθήσεις.
Αν επιτύχεις...
η ανταμοιβή σου θα είναι σίγουρη.
Θα κάνω ό,τι μπορώ, κύριε.
Είναι στο Βερολίνο ένας κύριος στην υπηρεσία της αυτοκράτειρας της Αυστρίας.
Αυτοαποκαλείται Ιππότης Ντε Μπαλιμπαρί.
Φαίνεται πως είναι επαγγελματίας χαρτοπαίκτης.
Παραλυμένος.
Αγαπάει τις γυναίκες, το καλό φαγητό...
Μιλάει μέτρια Γαλλικά και Γερμανικά...
Υποπτευόμαστε ότι είναι...
γέννημα της πατρίδας σου, Ιρλανδίας.
Και πως έχει έρθει εδώ σαν κατάσκοπος.
Γνώστης της Αγγλικής...
είσαι ιδεώδης να μπεις στην υπηρεσία του.
Σ' ενδιαφέρει αυτή η αποστολή;
Ενδιαφέρομαι για οτιδήποτε εξυπηρετεί εσάς...
και το λοχαγό.
Υποτίθεται πως δεν ξέρεις ούτε λέξη Αγγλικά.
Αν σχολιάσει την προφορά σου θα πεις πως είσαι Ούγγρος.
Υπηρέτησες στον πόλεμο...
απελύθης για λόγους υγείας.
Υπηρέτησες δύο χρόνια τον Μεσιέ Ντε Κέλλερμπουργκ.
Είναι τώρα στη Σιλεσία, αλλά θα μας στείλει ένα πιστοποιητικό.
Καλημέρα, εντιμότατε.
'Ωστε είσαι ο νεαρός που μου συνέστησε ο Ζέμπαχ...
Μάλιστα, εντιμότατε... Τα πιστοποιητικά μου.
Ονομάζεσαι Λάζλο Ζιλάγκυ;
Μάλιστα, εντιμότατε.
Ο Μεσιέ Ντε Κέλλεμπουργκ σε συστήνει θερμά.
Είναι πολύ καλός άνθρωπος.
Ήταν απερισκεψία του...
αλλά όταν ο Μπάρρυ είδε την μεγαλοπρέπεια του Ιππότη...
και την ευγένειά του...
δεν μπόρεσε να κρατήσει τη μεταμφίεση.
Όσοι δεν έχουν εξοριστεί...
δεν ξέρουν τι θα πει ν' ακούς φιλική φωνή στην αιχμαλωσία...
δεν θα καταλάβουν την αιτία...
αυτής της έκρηξης αισθημάτων.
Μου φαίνεσαι κατάλληλος.
Σας ευχαριστώ, εντιμότατε.
Είσαι άρρωστος;
Κύριε...
έχω να σας εξομολογηθώ κάτι...
Είμαι Ιρλανδός.
Λέγομαι Ρέντμοντ Μπάρρυ.
Με απήγαγαν στον Πρώσικο στρατό.
Τώρα με τοποθέτησαν στην υπηρεσία σας...
ο λοχαγός Πότσντορφ και ο θείος του, Υπουργός Αστυνομίας.
Για να παρακολουθώ τις κινήσεις σας...
και να τους δίνω πληροφορίες.
Ο Ιππότης συγκινήθηκε, βρίσκοντας έναν συμπατριώτη του.
Γιατί κι αυτός ήταν εξόριστος.
Μια φιλική φωνή, ένα βλέμμα...
του έφερναν στη μνήμη την πατρίδα.
Είναι πολύ θρήσκος και πηγαίνει τακτικά στην εκκλησία.
Μετά το πρόγευμα...
κάνει περίπατο με το αμάξι του.
Έδινε τακτικά αναφορά στον Υπουργό.
Για τις λεπτομέρειες, συμφωνούσε από πριν με τον Ιππότη.
Είχε εντολή να λέει την αλήθεια...
όσο ήταν αυτό δυνατό.
Έδινε λεπτομερείς πληροφορίες...
αν και όχι σημαντικές.
Κρασί ή πωντς, εντιμότατε;
Κρασί.
Είχαν συμφωνήσει να κρατήσει ο Μπάρρυ το ρόλο του υπηρέτη.
Μπροστά σε ξένους, δεν θα μιλούσε αγγλικά.
Και θα παρακολουθούσε τα "ατού" καθώς σέρβιρε το κρασί.
Έχοντας οξύτατη όραση...
και μια έμφυτη ικανότητα...
βοηθούσε τον προστάτη του...
στο πράσινο τραπέζι.
Όταν σφούγγιζε το τραπέζι...
ο εχθρός ήταν γερός στα καρό.
Όταν τακτοποιούσε μια καρέκλα, σήμαινε "άσος ρήγας".
Όταν έλεγε "πωντς ή κρασί"...
εννοούσε κούπες.
Ο πρίγκιπας Τούμπινγκεν...
φίλος του Μεγάλου Φρειδερίκου...
αγαπούσε με πάθος τα χαρτιά όπως οι ευγενείς σε όλες σχεδόν...
τις Αυλές της Ευρώπης.
Οφείλετε 15.500 χρυσά νομίσματα.
Ιππότη...
αν και δεν ξέρω με ποιον τρόπο...
πιστεύω ότι με κλέψατε.
Αρνούμαι την κατηγορία!
Πείτε μου πώς σας έκλεψα.
Δεν ξέρω...
Αλλά πιστεύω ότι με κλέψατε.
Μου οφείλετε 15.500 χρυσά...
που τα κέρδισα έντιμα.
Ιππότη...
αν θέλετε τώρα τα χρήματά σας, πρέπει να μονομαχήσετε.
Αν κάνετε υπομονή...
ίσως σας δώσω κάποτε ένα ποσό.
Υψηλότατε, αν δεχθώ από δειλία αυτό που μου προτείνετε...
πρέπει να εγκαταλείψω ένα έντιμο και επικερδές επάγγελμα.
Είπα ό,τι είχα να πω.
'Οποια απόφαση κι αν πάρετε, είμαι στη διάθεσή σας.
'Εκλεψε τον πρίγκιπα;
Κατά τη γνώμη μου, όχι.
Πιστεύω πως κέρδισε τίμια.
Ποιες είναι οι προθέσεις του Ιππότη;
Δεν είμαι βέβαιος.
Τον προκαλεί σε μονομαχία αν ζητήσει τα χρήματα.
Η μονομαχία με τον πρίγκιπα αποκλείεται.
Ο πρίγκιπας δεν του αφήνει άλλη διέξοδο.
Μπορείς να ξανάρθεις αύριο, χωρίς να προκαλέσεις υποψίες;
Ξέρω πως δεν θα επιτρέψουν μια μονομαχία με τον πρίγκιπα.
Πώς θα μου δώσει όμως, αυτά που μου χρωστά;
Πρέπει να τους πεις πως θα ζητήσω ικανοποίηση.
Η Αυστριακή πρεσβεία, δεν θα τους αφήσει να με πειράξουν.
Στη χειρότερη περίπτωση θα με διώξουν απ' την πληκτική χώρα τους.
Αν γίνει αυτό, έννοια σου...
δεν θα σ' αφήσω εδώ.
Μη φοβάσαι.
Ο Βασιλεύς αποφάσισε να διώξει τον Ιππότη απ' τη χώρα.
Ζήτησε ικανοποίηση απ' τον πρίγκιπα;
'Οχι ακόμη, αλλά πιστεύω ότι...
θα το κάνει σήμερα.
Τότε, αυτό πρέπει να γίνει αύριο.
'Εχουν γίνει όλες οι ενέργειες.
Μας έχεις πει ότι βγαίνει με την άμαξα μετά το πρόγευμα.
Συντρέχει κανένας λόγος, ώστε να μη βγει αύριο;
Ωραία.
Δύο αξιωματικοί θα τον περιμένουν, να τον οδηγήσουν στα σύνορα.
Οι αποσκευές του θα σταλούν αργότερα.
Λαμπρά!
Το επόμενο πρωί στις 10...
ο Ιππότης ντε Μπαλιμπαρί...
βγήκε για τον τακτικό πρωινό περίπατο.
Που είναι ο υπηρέτης μου ο Λάζλο;
Εγώ θα σας βοηθήσω ν' ανεβείτε, εντιμότατε.
Τι σημαίνει αυτό;
Παρακαλώ, μπείτε μέσα.
Με συλλαμβάνετε;
Θα σας οδηγήσουμε στα σύνορα.
Μα θα πήγαινα στο σπίτι του Αυστριακού πρεσβευτού.
'Εχω διαταγή να σας συνοδεύσω στα σύνορα.
'Εχω μια πολύ σημαντική υπόθεση στο σπίτι του πρεσβευτού.
Με διέταξαν να σας οδηγήσω στα σύνορα με οποιοδήποτε τρόπο.
Αν έρθετε οικειοθελώς...
θα σας δώσω εκ μέρους του πρίγκιπα...
δύο χιλιάδες χρυσά νομίσματα.
Αυτό θα το μάθει όλη η Ευρώπη!
Κι έτσι χωρίς ταυτότητα ή διαβατήρια...
και υπό τα όμματα δύο Πρώσων αξιωματικών...
ο Μπάρρυ πέρασε τα σύνορα προς την Σαξωνία και την ελευθερία.
Ο Ιππότης είχε περάσει τα σύνορα το προηγούμενο βράδυ.
Ύστερα από θαυμάσιες περιπέτειες, ο Μπάρρυ ήταν ελεύθερος.
Κι άρχισε την επαγγελματική του εργασία σαν χαρτοπαίκτης.
Αποφασισμένος για πάντα να κάνει τη ζωή ενός τζέντλεμαν.
Αυτός κι ο Ιππότης, γινόταν δεκτοί στις Αυλές της Ευρώπης.
Κυκλοφορούσαν στους καλύτερους κύκλους της κοινωνίας...
όπου το παιχνίδι και οι δεξιοτέχνες ήταν ευπρόσδεκτοι.
Το επτά...
χάνει.
Θα μου κάνετε πίστωση για 5.000 χρυσά λουδοβίκεια;
Ασφαλώς, λόρδε Λαντ.
Όλα στο τέσσερα.
Το τέσσερα χάνει.
Δεν είναι σπουδαίο.
Κουράστηκα.
Θα 'θελα να δειπνήσω.
Με συγχωρείτε, Λόρδε Λαντ.
Αν δεν σας πειράζει...
Καθόλου!
Πάντα έκαναν πίστωση στους έντιμους ή στους ευγενείς.
Δεν ζητούσαν τα κέρδη τους πιεστικά.
Δέχονταν συναλλαγματικές.
Αλίμονο, όμως, σ' αυτόν που δεν πλήρωνε στην ημερομηνία.
Ο Μπάρρυ δεν αμελούσε να του δώσει το λογαριασμό.
Υπήρχαν και μερικά επισφαλή χρέη.
Η ικανότητα του Μπάρρυ στο σπαθί, η προθυμία στη χρήση του...
διατηρούσε τη φήμη, ας πούμε, της φίρμας.
Θα σας εξοφλήσω σήμερα, κύριε...
Κι έτσι όπως θα δείτε η ζωή τους...
παρ' όλο το μεγαλείο της... δεν ήταν χωρίς κινδύνους και δυσκολίες.
Απαιτούσε ταλέντο και αποφασιστικότητα για επιτυχία.
Και τους επέβαλε μια ζωή περιπλανήσεων.
Παρ' όλη την εύνοια της τύχης και τη χαρτοπαικτική ευημερία...
δεν είχαν να επιδείξουν...
παρά ωραία ρούχα και κοσμήματα.
Τα πέντε χρόνια στο στρατό και η μεγάλη πείρα απ' τον κόσμο...
είχαν διαλύσει τις πρώτες ρομαντικές ιδέες για τον έρωτα.
Είχε σκοπό, όπως πολλοί "κύριοι" πριν απ' αυτόν...
να παντρευτεί μια γυναίκα με προίκα και κοινωνική θέση.
Συνέπεσε να κάνει αυτές τις σκέψεις, αντικρίζοντας μια κυρία...
που θα παίξει σημαντικό ρόλο στο δράμα της ζωής του.
Η Κόμισσα Λύντον...
υποκόμισσα Μπούλλινγκτον Αγγλίας...
βαρόνη Λύντον Ιρλανδίας.
Μια γυναίκα τεράστιας περιουσίας και μεγάλης ομορφιάς.
Ήταν σύζυγος του Σερ Τσαρλς Λύντον...
Ιππότη του Λουτρού...
Πρεσβευτή του Γεωργίου Γ' σε διάφορες Αυλές της Ευρώπης...
ανάπηρου...
εξαντλημένου απ' την ποδάγρα και μυριάδες αρρώστιες.
Ο εφημέριος της Λαίδης, ο κ. Ραντ...
ήταν δάσκαλος του γιου της, υποκόμητος Μπούλλινγκτον...
ενός μελαγχολικού παιδιού, προσκολλημένου στη μητέρα του.
Θα βγω έξω να πάρω αέρα.
Για να μην πολυλογούμε...
έξι ώρες μετά τη γνωριμία τους η Λαίδη ήταν ερωτευμένη.
Ο Μπάρρυ βρήκε ευκαιρίες...
να κάνει τις σχέσεις τους στενότερες.
Σχεδόν ποτέ δεν χανόταν απ' τα μάτια της Λαίδης.
Καλησπέρα, κύριοι...
Σερ Τσαρλς...
Καλησπέρα, κ. Μπάρρυ...
Τελειώσατε με την κυρία μου;
Ορίστε;
Προτιμώ να 'μαι γνωστός σαν κερατάς, παρά σαν ηλίθιος.
Σερ Τσαρλς, νομίζω πως έχετε πιεί πολύ.
Η αλήθεια είναι ότι ο εφημέριός σας με συνέστησε στη Λαίδη...
να με συμβουλεύσει σ' ένα θρησκευτικό θέμα που αυτή κατέχει.
Θέλει να πάρει τη θέση μου!
Θέλει να με διαδεχθεί!
Καθώς πλησιάζω στο τέρμα...
βλέπω το σπίτι μου ευτυχισμένο.
Τόσο μ' αγαπάει η γυναίκα μου, ώστε ορίζει τον διάδοχό μου!
Είναι προνοητική!
Κάνει ετοιμασίες για την αναχώρησή μου.
Ελπίζω ότι δεν σκέφτεστε να μας αφήσετε.
'Οχι τόσο σύντομα όσο θα 'θελες!
Με ξέγραψαν πολλές φορές αυτά τα τέσσερα χρόνια...
Και υπήρχαν πάντα ένας-δύο...
υποψήφιοι για τη διαδοχή μου.
Λυπάμαι...
που σας αφήνω να περιμένετε.
Συνεννοηθείτε με το γιατρό μου...
ή βάλτε τη μαγείρισσα να μου ρίξει αρσενικό.
Θα ζήσω για να δω κρεμασμένο τον κ. Μπάρρυ.
Καλύτερα γελάνε αυτοί που κερδίζουν.
Θα φέρω ένα γιατρό.
Πιείτε λίγο μπράντυ, σερ Τσαρλς.
Από μια είδηση στα Χρονικά του Αγίου Ιακώβου.
"Απεβίωσε στο Σπα του Βελγίου...
"ο Σερ Τσαρλς Λύντον...
"Ιππότης του Λουτρού, μέλος του Κοινοβουλίου...
"επί πολλά έτη...
"εκπρόσωπος της Α.Μ. σ' Ευρωπαϊκές Αυλές."
"Άφησε όνομα αγαπητό σε όλους τους φίλους του."
ΤΕΛΟΣ Α' ΜΕΡΟΥΣ
ΜΕΡΟΣ ΔΕΥΤΕΡΟ
ΟΠΟΥ ΠΕΡΙΓΡΑΦΟΝΤΑΙ Τ' ΑΤΥΧΗΜΑΤΑ
ΚΑΙ ΟΙ ΣΥΜΦΟΡΕΣ ΠΟΥ ΕΠΛΗΞΑΝ ΤΟΝ ΜΠΑΡΡΥ ΛΥΝΤΟΝ
"Αγαπητοί αδελφοί...
"Συγκεντρωθήκαμε εδώ ενώπιον Θεού...
"και ανθρώπων...
"για να ενώσουμε αυτόν τον άνδρα και αυτή τη γυναίκα..."
Ένα χρόνο αργότερα, στις 15 Ιουνίου 1773...
ο Ρέντμοντ Μπάρρυ είχε την τιμή να νυμφευθεί τη Λαίδη.
Το μυστήριο ετέλεσε ο εφημέριός της, αιδεσιμότατος Ραντ.
"Ο γάμος δεν πρέπει...
"να επιχειρείται με απερισκεψία...
"μ' επιπολαιότητα ή με λαγνεία...
"για την ικανοποίηση σαρκικών πόθων και ορέξεων...
"σαν κτήνη τα οποία δεν έχουν νόηση.
"Αλλά μ' ευλάβεια...
"με σύνεση...
"κατόπιν ωρίμου...
"και σοβαρής σκέψεως...
"με τον φόβο του Θεού.
"Εξετάζοντας τους λόγους που επιβάλλουν τον γάμο.
"Πρώτον...
"για την γέννηση τέκνων...
"τα οποία θ' ανατραφούν με τον φόβο του Κυρίου.
"Δεύτερον...
"ως φάρμακο κατά της αμαρτίας και της πορνείας."
Ο Μπάρρυ είχε φτάσει στο αποκορύφωμα της ευδαιμονίας.
Με τις δικές του δυνάμεις, είχε ανέβει στα ανώτερα στρώματα.
Πήρε την άδεια απ' τον Βασιλιά...
να προσθέσει τ' όνομα της γυναίκας του στο δικό του.
Έτσι απόκτησε το ύφος...
και τον τίτλο του Μπάρρυ Λύντον.
Ρέντμοντ, έχεις την καλοσύνη να μην καπνίσεις για λίγο;
Ήταν η μοίρα της Λαίδης να πάρει μια θέση στη ζωή του Μπάρρυ...
όχι παραπάνω απ' τους έξοχους τάπητες και πίνακες...
που θ' αποτελούσαν το ευχάριστο περιβάλλον του.
Λόρδε Μπούλλινγκτον, σήμερα είσαι ιδιαίτερα κατηφής.
Θα 'πρεπε να 'σαι ευτυχισμένος, που ξαναπαντρεύτηκε η μητέρα σου.
'Οχι μ' αυτόν τον τρόπο.
Κι όχι με τόση βιασύνη.
Και σίγουρα, όχι μ' αυτόν τον άνθρωπο.
Νομίζω πως κρίνεις τη μητέρα σου πολύ αυστηρά.
Δεν συμπαθείς το νέο πατέρα σου;
'Οχι πάρα πολύ.
Τον θεωρώ λιγάκι παραπάνω από έναν κοινό καιροσκόπο.
Και δεν νομίζω πως αγαπά τη μητέρα μου.
Πονάω όταν τη βλέπω να γελοιοποιείται έτσι.
Στο τέλος ενός χρόνου, η Λαίδη χάρισε στον Μπάρρυ έναν γιο.
Τον ονόμασαν Μπράιαν Πάτρικ Λύντον.
Μετά ένα διάστημα, η Λαίδη και ο Μπάρρυ, ζούσαν σχεδόν χωριστά.
Εκείνη προτιμούσε ησυχία. Εκείνος την προτιμούσε για κείνην...
γιατί άρμοζε στη σεμνή συμπεριφορά μιας γυναίκας.
Άλλωστε, ήταν μητέρα και θα 'βρισκε μεγάλη παρηγοριά...
στην περιποίηση και τη μόρφωση του μικρού Μπράιαν.
Για χάρη του, έπρεπε να παραιτηθεί...
απ' τις επιπόλαιες χαρές.
Αυτές θα τις αναλάμβανε...
ο Μπάρρυ, εκτελώντας κοινωνικό καθήκον.
Η Λαίδη Λύντον, είχε τάσεις για νοσηρή μελαγχολία.
Παρατημένη απ' τον σύζυγό της σπάνια ήταν χαρούμενη ή ευδιάθετη.
Τώρα πρέπει να προσθέσει και τη ζήλεια στ' άλλα της παράπονα.
Και να βρίσκει αντίζηλες ακόμα κι ανάμεσα στις καμαριέρες.
Σάμιουελ, τι ώρα είναι;
'Εντεκα και είκοσι πέντε, μυλαίδη.
Θέλετε να 'ναι η τελευταία παρτίδα;
Καλημέρα, κυρίες μου.
Θα 'θελα να μιλήσω ιδιαιτέρως με την Λαίδη Λύντον.
Συγχώρεσέ με.
Είναι το καλύτερο βελούδο...
δουλεμένο με ασημένια κλωστή.
Πουθενά δεν θα βρείτε ωραιότερο βελούδο.
Με συγχωρείτε, κύριοι...
Καλημέρα, χρυσέ μου.
Θα πάμε στο χωριό με τα παιδιά. Θα επιστρέψουμε για τσάι.
Καλή αντάμωση, μικρέ Μπράιαν.
Λόρδε Μπούλλινγκτον...
Να προσέχεις τη μητέρα σου.
'Ελα τώρα, φίλησε τον πατέρα σου.
Λόρδε Μπούλλινγκτον...
έτσι φέρεσαι στον πατέρα σου;
Λόρδε Μπούλλινγκτον, κατάπιες τη γλώσσα σου;
Πατέρας μου ήταν ο Σερ Τσαρλς. Εγώ δεν τον ξέχασα όπως άλλοι.
Λόρδε Μπούλλινγκτον, προσέβαλες τον πατέρα σου!
Κυρία, εσείς προσβάλατε τον πατέρα μου.
Μας συγχωρείς για λίγο. 'Εχουμε να πούμε κάτι ιδιαιτέρως.
'Εξι.
Λόρδε Μπούλλινγκτον...
ήμουν πάντα διατεθειμένος, να 'χω φιλικές σχέσεις μαζί σου.
Αλλά να 'μαστε εξηγημένοι...
'Οπως μου φέρονται, έτσι φέρομαι.
Πρώτη φορά έδειρα Λόρδο.
Αν μ' αναγκάσεις, θα μου γίνει συνήθεια.
'Εχεις να πεις τίποτα;
Μπορείς να πηγαίνεις.
Ο Μπάρρυ πίστευε κι όχι αδικαιολόγητα...
ότι ο Μπούλλινγκτον του είχε κηρύξει πόλεμο απ' την αρχή.
Κι ότι σε κείνον οφείλονταν...
οι καταστροφικές συνέπειες.
Θα σε κάνω αληθινό θαυματοποιό, Μπράιαν.
Θα σου δείξω πώς εξαφανίζεται ένας κόμπος.
Καθώς ο Μπούλλινγκτον μεγάλωνε, έγινε άντρας...
το μίσος του για τον Μπάρρυ...
ήταν ανάλογο με την αφοσίωση στη μητέρα του.
Στην όγδοη επέτειο των γενεθλίων του Μπράιαν, όλοι οι ευγενείς...
ήρθαν να υποβάλουν τα σέβη τους.
Είναι άδειο μέσα κι έξω...
Πέρνα το χέρι σου από πάνω. Υπάρχει τίποτα;
Θαυμάσια χρωματιστά μαντήλια!
Υποκλίσου, Μπράιαν!
Τα κατάφερες περίφημα!
Ας δούμε αν έχεις κάτι πίσω απ' τ' αυτί σου...
'Οπως ξέρεις, όλα αυτά τα χρώματα παράγουν μόνο ένα χρώμα.
Παράγουν το λευκό...
'Ενα όμορφο λευκό κουνέλι.
Πλησιάσαμε κρυφά στο φρούριο. Πήδηξα πρώτος πάνω απ' τα τείχη.
Με ακολούθησαν κι άλλοι.
Να 'βλεπες τον τρόμο των Γάλλων όταν έπεσαν πάνω τους είκοσι τρεις οπλισμένοι διάβολοι...
Κόψαμε τόσα κεφάλια...
όσες ήταν οι μπάλες των κανονιών τους.
Αργότερα, μας επισκέφθηκε ο πρίγκιπας Ερρίκος.
"Ποιος το έκανε αυτό;" 'Εκανα ένα βήμα μπροστά.
"Πόσα κεφάλια κόψατε;" ρώτησε.
"Δεκαεννέα. Και πληγώσαμε αρκετούς."
Ξέσπασε σε κλάματα.
Μου είπε: "Πάρε 19 γκινέες, μια για κάθε κεφαλή που έκοψες."
Σου επέτρεψαν να κρατήσεις τα κεφάλια;
'Οχι. Είναι ιδιοκτησία του βασιλιά.
Θα μου πεις κι άλλη ιστορία;
Θα παίξεις χαρτιά μαζί μου αύριο;
Φυσικά.
Θ' αφήσεις αναμμένα τα κεριά;
Τα μεγάλα αγόρια δεν χρειάζονται φως.
Φοβάμαι στο σκοτάδι...
Μη φοβάσαι τίποτα.
Μ' αρέσει το φως των κεριών.
Τότε, κοιμήσου με τα κεριά αναμμένα.
Τι ευτυχία να βλέπω το γιόκα μου στη θέση που του έπρεπε.
Εγώ ξέρω πόσα στερήθηκα για να σε μορφώσω.
Ο Μπράιαν είναι αξιολάτρευτος.
Ζεις μέσα σε μεγάλη λαμπρότητα.
Η γυναίκα σου έχει θησαυρό...
που δεν θα είχε αν έπαιρνε δούκα.
Αν όμως την κουράσουν οι τρέλες σου...
κι οι Ιρλανδέζικοι τρόποι σου...
ή αν πεθάνει...
τι μέλλον θα 'χει ο γιος μου και ο εγγονός μου;
Δεν έχεις ούτε μια πεντάρα στ' όνομα σου.
Δεν μπορείς να κάνεις καμία συναλλαγή χωρίς την υπογραφή της.
Με τον θάνατό της, την περιουσία θα την πάρει ο Μπούλλινγκτον...
που νιώθει λίγη στοργή για σένα.
Αύριο θα μπορούσες να 'σουν απένταρος.
Κι ο Μπράιαν, στο έλεος του ετεροθαλούς αδελφού του.
Να σου πω κάτι;
Εσύ κι ο γιος σου, θα εξασφαλιστείτε αν αποκτήσεις έναν τίτλο.
Δεν θα ησυχάσω ώσπου να σε δω Λόρδο Λύντον.
'Εχεις σημαίνοντες φίλους.
Θα σου πουν πώς γίνονται αυτά.
'Ολα γίνονται με το χρήμα και με το σωστό τρόπο.
Ο Μπάρρυ γνώριζε κάποιον που ήξερε πώς γίνονται αυτά.
Ήταν ο Λόρδος Χάλλαμ, μεγάλος δικηγόρος και πρώην Υπουργός.
Τον είχε γνωρίσει, όπως τόσους άλλους, στο χαρτοπαικτικό τραπέζι.
Γνωρίζεις τον δέκατο τρίτο κόμητα Γουεντόβερ;
Δεν νομίζω.
Είναι μέλος του Ιδιαιτέρου Γραφείου του Βασιλέως...
'Εχει στενές σχέσεις με τον σεβαστό μονάρχη μας.
Σ' αυτόν θα 'πρεπε να στηρίξεις τις ελπίδες σου...
για την προώθηση σου στον τίτλο του λόρδου.
'Οταν παίρνω κάποιον υπό την προστασία μου, είναι ασφαλής.
Οι φίλοι μου είναι απ' τους καλύτερους ανθρώπους.
'Οχι πιο ενάρετοι, ούτε λιγότερο ενάρετοι, πιο έξυπνοι...
ή ηλίθιοι, πλουσιότεροι ή ευγενέστεροι.
Αλλά οι καλύτεροι!
Άνθρωποι πέραν πάσης αμφισβητήσεως.
Δεν μπορώ να σας πω πόσος καιρός θα χρειαστεί.
Αλλά όποιος έχει εισόδημα 30.000 το χρόνο...
πρέπει να 'ναι λόρδος.
Πίσω μου στεκόταν ένας άγνωστος.
Τον κοίταξα... Μου είπε:
"Μήπως ξέρετε αν ζει ή πέθανε ο λόρδος Γουεντόβερ;"
Στην αρχή, τα 'χασα!
'Υστερα, θύμωσα και είπα: "Πέθανε!"
Ο αγώνας του Μπάρρυ για τον τίτλο ήταν μια άτυχη υπόθεση.
Έκανε μεγάλες θυσίες για να το κατορθώσει.
Σκορπούσε χρήματα εδώ, διαμάντια εκεί...
Αγόραζε κτήματα στη δεκαπλάσια τιμή.
Αγόραζε πίνακες και αντικείμενα σε ολέθριες τιμές.
Δεξιωνόταν όσους ήταν στο περιβάλλον του βασιλιά...
με την ελπίδα ότι θα προωθούσαν τη διεκδίκησή του.
Δωροδοκούσε πρόσωπα, ακόμα και υψηλά ιστάμενα.
Τόσο κοντά στο βασιλιά, ώστε θα μένατε κατάπληκτοι αν έλεγα...
ποιοι ευγενείς καταδεχόταν να εισπράξουν τα δάνειά του.
Αυτό είναι του Λουντοβίκο Κόρντι...
μαθητή του Αλλόρι.
'Εχει χρονολογία 1605...
και δείχνει το "Προσκύνημα των Μάγων".
Είναι όμορφο.
Είναι έξοχος ο τρόπος που χρησιμοποιεί το γαλάζιο.
Ποια είναι η τιμή του;
Είναι ένας απ' τους καλύτερους πίνακες μου.
Αν πράγματι σας αρέσει, μπορούμε να 'ρθουμε σε κάποια συμφωνία.
Χαίρομαι που σας βλέπω, λόρδε Γουεντόβερ.
Πώς είναι η λαίδη;
Ευχαριστώ, Μεγαλειότατε... Πολύ καλύτερα.
Ωραία! Να της πείτε ότι μας λείπει η συντροφιά της εδώ.
Τι κάνουν τα θαυμάσια παιδιά σας;
Είναι πολύ καλά. Ο Τσαρλς έγινε ναυτικός.
Ο Τζων διδάσκεται στην Οξφόρδη να κηρύσσει και να προσεύχεται.
Επιτρέψτε μου να σας παρουσιάσω, τον κ. Μπάρρυ Λύντον.
Συμπαθούμε πολύ τον Σερ Τσαρλς Λύντον.
Πώς είναι η λαίδη;
Πολύ καλά, Μεγαλειότατε.
Στρατολόγησε ένα λόχο, να πολεμήσει στην Αμερική τους επαναστάτες.
Οργανώστε άλλον ένα λόχο και πηγαίνετε μαζί του.
Ο Μπάρρυ είχε την εξυπνάδα να κερδίσει μια περιουσία...
αλλά ήταν ανίκανος να την κρατήσει.
Τα προσόντα που χρειάζεται ο άνθρωπος για να πλουτίσει...
γίνονται συχνά η αιτία της καταστροφής του.
Τώρα τον βάρυναν οι φροντίδες και οι ευθύνες...
που συνοδεύουν τη μεγάλη θέση και την ιδιοκτησία.
Η ζωή του...
ήταν όλο γράμματα σε δικηγόρους και χρηματιστές...
ατελείωτη αλληλογραφία...
με διακοσμητές και μαγείρους.
Κύριοι, θα σας αφήσω για λίγα λεπτά. Συνεχίστε τη μελέτη σας.
Μπούλλη...
Τι σημαίνει...
"ενεργητικός";
Μπράιαν, προσπαθώ να μελετήσω.
Τι θα πει;
Σημαίνει, "προσπάθεια που χρειάζεται δύναμη."
Τι θα πει "τετράπλευρο";
Είναι ένα σχήμα με τέσσερις πλευρές, τετράγωνο ή ορθογώνιο.
Άσε με σε παρακαλώ να μελετήσω.
Σε παρακαλώ, πάψε!
Μήπως είδες το μολύβι μου;
'Οχι, δεν το είδα.
Μπράιαν, σε παρακαλώ, μην κάνεις τόσο θόρυβο!
Αυτό είναι το μολύβι μου!
Απ' το πρωί το έχω.
Είναι το μολύβι μου!
Θα σου δώσω ένα μάθημα...
Τι διάβολο γίνεται εδώ;
Σου έχω πει να μη σηκώσεις ποτέ χέρι σ' αυτό το παιδί!
'Εξι.
Τελειώσατε, κ. Ρέντμοντ Μπάρρυ;
Ναι, τελείωσα...
Τότε ακούστε λοιπόν...
Απ' αυτή τη στιγμή, δεν θ' ανεχθώ άλλη τιμωρία από σας.
Θα σας σκοτώσω, αν ξανασηκώσετε χέρι επάνω μου.
Το καταλάβατε, κύριε;
Φύγε από δω!
Δεν νομίζετε ότι τα παπούτσια μου είναι στα μέτρα του, μυλαίδη;
Αγαπητό μου παιδί...
κρίμα που δεν πεθαίνω για να πάρεις την θέση μου.
Οι Λύντον, θα είχαν τότε έναν άξιο εκπρόσωπο.
Θ' απολάμβαναν όλα τα οφέλη...
του ένδοξου αίματος των Μπάρρυ!
'Ετσι δεν είναι...
κύριε Ρέντμοντ Μπάρρυ;
'Οπως αγαπώ αυτόν...
θ' αγαπούσα και τον μεγαλύτερο αδελφό του...
αν έδειχνε πως είναι αντάξιος της μητρικής στοργής.
Άντεξα όσο μπορούσα...
την κακομεταχείρηση απ' τον πρόστυχο Ιρλανδό νεόπλουτο που πήρατε στο κρεβάτι σας.
Δεν μ' αηδιάζει μόνο η ταπεινή καταγωγή και η κτηνωδία του...
Αλλά η αισχρή συμπεριφορά του απέναντί σας...
η κτηνώδης διαγωγή του...
η απροκάλυπτη απιστία του...
και η καταλήστευση της περιουσίας μου και της δικής σας.
Αφού εγώ δεν μπορώ να τιμωρήσω αυτόν τον τυχοδιώκτη...
και απεχθάνομαι την παρουσία του σαν να ήταν πανούκλα...
αποφάσισα να φύγω απ' το σπίτι μου και να μην επιστρέψω ποτέ.
Τουλάχιστον όσο διαρκεί η μισητή ζωή του...
ή η δική μου.
Θα είστε μόνος σας, μυλόρδε;
Το ροσμπήφ είναι πολύ καλό, μυλόρδε.
Γεια σου, Νέβιλ... Πως είσαι;
Είσαι μόνος. Δεν έρχεσαι στο τραπέζι μου;
Είσαι πολύ ευγενικός, Μπάρρυ...
αλλά περιμένω κάποιον.
Η λαίδη Λύντον κι εγώ, έχουμε επιθυμήσει τη συντροφιά σου.
Τα σέβη μου στη λαίδη.
Πες της πως ήμουν απασχολημένος.
Στις οκτώ του επόμενου μήνα θα 'χουμε κόσμο για χαρτιά.
'Ελα με τη λαίδη Γουεντόβερ.
Θα κοιτάξω το ημερολόγιό μου. Νομίζω πως δεν θα 'μαι ελεύθερος.
Με μεγάλη χαρά θα σας ξαναδούμε.
Θα σου γράψω αν είμαι ελεύθερος ή όχι.
Χάρηκα που σε είδα.
Αν είχε δολοφονήσει τον λόρδο Μπούλλινγκτον...
ο Μπάρρυ δεν θα γινόταν δεκτός με τόση έχθρα και ψυχρότητα.
Οι φίλοι του τον εγκατέλειψαν.
Η σκληρότης του έγινε θρύλος.
Τώρα όλοι οι λογαριασμοί έπεσαν πάνω του μαζεμένοι.
Παλιοί πιστωτές ζητούσαν τα χρήματά τους...
με ομόφωνη σπουδή.
Τα ποσά ήταν τρομακτικά.
Ήταν πελαγωμένος σ' ένα λαβύρινθο από λογαριασμούς και χρέη.
Ακολούθησαν υποθήκες και ασφάλειες κι όλα τ' άλλα δεινά.
Τα εισοδήματα της λαίδης μόλις επαρκούσαν...
για να ικανοποιήσουν τις απαιτήσεις.
Το βρίσκεις ωραίο;
Τι είναι αυτό;
'Ενα παγώνι στον τοίχο.
Τι γράφει;
Χθες είδα αυτό το πουλί.
Ποιος είναι εδώ;
Η μαμά στην άμαξά της.
Πηγαίνει στο Λονδίνο;
Δεν ξέρω.
Ο Μπάρρυ είχε τα ελαττώματά του...
αλλά κανείς δεν μπορούσε να πει πως δεν ήταν καλός πατέρας.
Αγαπούσε το γιο του, με μια τυφλή αδυναμία.
Δεν του αρνιόταν τίποτα.
Αδύνατο να εκφραστούν οι μεγάλες ελπίδες που είχε για το αγόρι.
Χιλιάδες οι προσδοκίες...
για τη μελλοντική επιτυχία στον κόσμο.
Αλλά η μοίρα είχε αποφασίσει να μην αφήσει απογόνους...
και να τελειώσει τη ζωή του...
φτωχός, ολομόναχος...
και άτεκνος.
Θα μου αγοράσεις ένα άλογο;
Μα έχεις την μικρή Τζούλια.
Θέλω μεγάλο άλογο...
για να 'ρχομαι μαζί σου στο κυνήγι.
Είσαι αρκετά μεγάλος;
Ο Τζόναθαν είναι ένα χρόνο μεγαλύτερος και πάει κυνήγι!
Θα το σκεφτώ.
Τίποτα στον κόσμο δεν θέλω πιο πολύ από ένα άλογο!
Θα το σκεφτώ.
Σ' ευχαριστώ.
Πόσο ζητάς;
Εκατό γκινέες.
Δεν νομίζω πως τις αξίζει.
Εβδομήντα πέντε είναι η σωστή τιμή.
Ογδόντα γκινέες, κι ούτε σελίνι παρακάτω.
Πέντε γκινέες δεν θα μας στερήσουν το πιοτό! Ογδόντα λοιπόν.
Πήγαινε το στο κτήμα του Ντούλαν. Πες του πως θέλει στρώσιμο.
Είναι για τα γενέθλια του Μπράιαν. Θα του κάνω έκπληξη.
Μπαμπά...
Τι θέλεις, αγόρι μου;
Μου αγόρασες το άλογο;
Ποιο άλογο;
Που θα μου χάριζες στα γενέθλια.
Δεν ξέρω τίποτα για άλογο.
'Ενας σταβλίτης είπε στη Νέλλη πως το αγόρασες.
Το 'χουν στο κτήμα του Ντούλαν.
Είναι αλήθεια;
Πότε είναι τα γενέθλιά σου;
Την άλλη Τρίτη.
Τότε θα το μάθεις.
'Ωστε είναι αλήθεια! Σ' ευχαριστώ, μπαμπά!
Να υποσχεθείς πως δεν θα ιππεύεις παρά μόνο με τον πατέρα σου.
Σ' το υπόσχομαι.
Κι εγώ σου υπόσχομαι πως θα σε ξυλοφορτώσω...
αν πας να το δεις.
Καταλαβαίνεις;
Μου το υπόσχεσαι;
Τρώγε τώρα.
Ο κ. Μπράιαν παρήκουσε τις διαταγές σας...
και πήγε κρυφά στο κτήμα του Ντούλαν.
Δεν τον βρήκα στο κρεβάτι του.
Μου είπαν πως έφυγε τα χαράματα.
Εσύ δεν τον είδες να φεύγει;
Θα πέρασε απ' το δωμάτιό μου, ενώ κοιμόμουν.
Θεέ μου! Τι έγινε;
Τον είδα να τρέχει στα χωράφια!
Το άλογο είχε αγριέψει.
Ξαφνικά ορθώθηκε και τον έριξε χάμω.
Γιατί δεν υπάκουσες;
Συγχώρεσέ με, μπαμπά...
Δεν θα με μαστιγώσεις, έτσι;
'Οχι, χρυσό μου...
Δεν θα σε μαστιγώσω.
Πάρε το άλογο μου και πήγαινε στον γιατρό Μπράουτον.
Να 'ρθει αμέσως.
Κάλεσαν γιατρούς.
Μπορούσαν, όμως, να νικήσουν τον αήττητο εχθρό;
Η κατάσταση του άτυχου παιδιού ήταν απελπιστική.
Έμεινε με τους γονείς του για δυο μέρες.
Ήταν θλιβερή παρηγοριά ότι τουλάχιστον δεν πονούσε.
Θα πεθάνω;
'Οχι, χρυσό μου! Δεν θα πεθάνεις! Θα γίνεις καλά!
Μα δεν νοιώθω τίποτα... Μόνο στα χέρια μου.
Αυτό σημαίνει πως είμαι πεθαμένος σ' ένα μέρος του σώματος;
'Οχι, χρυσό μου... Εκεί σε χτύπησε το άλογο.
Θα γίνεις καλά!
Μπαμπά, αν πεθάνω, θα πάω στον ουρανό;
Φυσικά, χρυσό μου!
'Ομως δεν θα πεθάνεις!
Μαμά, δώσε μου το χέρι σου.
Μπαμπά, δώσε μου κι εσύ το χέρι σου.
Θα μου υποσχεθείτε κάτι κι οι δυο σας;
Να μου υποσχεθείτε πως δεν θα μαλώνετε...
αλλά θ' αγαπιέστε.
Γιατί έτσι θ' ανταμώσουμε πάλι στον ουρανό.
Ο Μπούλλινγκτον είπε πως δεν πηγαίνουν εκεί όσοι μαλώνουν.
Σου το υποσχόμαστε.
Θα μου πεις εκείνη την ιστορία με το φρούριο;
Πλησιάσαμε κρυφά στο φρούριο.
Πήδηξα πρώτος πάνω απ' τα τείχη... Οι άλλοι με ακολούθησαν.
'Επρεπε να 'βλεπες την τρομάρα των Γάλλων...
όταν είκοσι τρεις διάβολοι, με σπαθιά και πιστόλια...
ξεχύθηκαν ακράτητοι στο φρούριο.
Μέσα σε τρία λεπτά...
αφήσαμε...
Ο πόνος του Μπάρρυ ήταν απαρηγόρητος.
Μόνο στο ποτό μπορούσε να βρει λίγη ανακούφιση.
Η μητέρα του ήταν ο μόνος άνθρωπος που του έμεινε πιστός.
Φρόντιζε να τον μεταφέρουν στο κρεβάτι, αναίσθητο από το πιοτό.
"Κύριε...
"πολυεύσπλαχνε Πατέρα, Θεέ κάθε παρηγοριάς...
"σε ικετεύουμε, συμπόνεσε...
"την τεθλιμμένη δούλη Σου...
"Αποδίδεις σ' αυτήν...
"τις ανομίες της νεότητάς της..."
Η Λαίδη, που ήταν πάντα νευρική...
βυθίστηκε τώρα στην ευλάβεια...
με τέτοιο πάθος, ώστε ώρες-ώρες, νόμιζες πως ήταν τρελή.
Στις θλιβερές συνθήκες που επικρατούν τώρα στον πύργο...
η διαχείριση της περιούσιας...
έπεσε τώρα στα χέρια της κυρίας Μπάρρυ...
που φρόντιζε για όλες τις λεπτομέρειες.
Με ζητήσατε, κυρία;
Κάθησε, παρακαλώ.
Πήγαινε στη Λαίδη...
και πες της να υπογράψει αυτά τα έγγραφα.
Αιδεσιμότατε Ραντ...
Η πρόσφατη τραγωδία της οικογένειας...
έκανε περιττές τις υπηρεσίες ενός διδασκάλου...
Καθώς αντιμετωπίζουμε οικονομικές δυσκολίες...
οφείλω να σε παρακαλέσω...
να παραιτηθείς απ' τη θέση σου.
Μην ανησυχείτε για το μισθό μου. Θα παραιτηθώ απ' αυτόν...
αλλά, δεν θα εγκαταλείψω τη Λαίδη στην παρούσα κατάστασή της.
Λυπούμαι που σου το λέω αυτό...
αλλά έχεις μεγάλη ευθύνη για την πνευματική της κατάσταση.
Θα γίνει καλύτερα, όσο πιο σύντομα φύγεις.
Κυρία, με το μεγαλύτερο σεβασμό...
δέχομαι εντολές μόνο απ' τη Λαίδη.
Το μυαλό της Λαίδης δεν είναι σε θέση να δώσει εντολές.
Ο γιος μου μού ανέθεσε την διαχείριση...
ώσπου να συνέλθει απ' τη μεγάλη θλίψη του.
'Οσο διευθύνω εγώ...
θα δέχεσαι εντολές από μένα.
Ενδιαφέρομαι μόνον για την Λαίδη Λύντον.
Ενδιαφέρεστε μόνο για την υπογραφή της Λαίδης.
Εσείς κι ο γιος σας σχεδόν εξανεμίσατε μια μεγάλη περιουσία.
Γι' αυτό θέλετε να κρατήσετε αιχμάλωτη τη Λαίδη στο σπίτι της.
Το θέμα δεν επιδέχεται άλλη συζήτηση.
Ετοιμάστε τις βαλίτσες σας και φύγετε αύριο!
Θεέ, βοήθησέ με!
Στην παραζάλη της...
αποπειράθηκε ν' αυτοκτονήσει με δηλητήριο.
Αν κι απλώς αρρώστησε επικίνδυνα...
γιατί η δόση ήταν μικρή...
αυτό προκάλεσε την καθυστερημένη επέμβαση ενός προσώπου.
Θεέ μου!
Αν είχε πεθάνει η μητέρα μου...
θα 'μουν υπεύθυνος...
σαν να της είχα δώσει ο ίδιος την στρυχνίνη.
Ντροπιάζοντας το όνομα της οικογενείας μου...
με τη δειλία μου και την αδυναμία...
επέτρεψα στους Μπάρρυ να εγκαθιδρύσουν...
τυραννία στη ζωή μας.
Αφήνοντας τη μητέρα μου τσακισμένη...
αφού σπατάλησαν μια μεγάλη περιουσία.
Οι φίλοι μου προσποιούνται συμπόνια ενώ με περιφρονούν.
Εντελώς δικαιολογημένα.
Ωστόσο...
ξέρω τι πρέπει να κάνω.
Κι αυτό θα κάνω.
Με οποιαδήποτε θυσία.
Καλημέρα, μυλόρδε.
Εδώ είναι ο Μπάρρυ Λύντον;
Κύριε Ρέντμοντ Μπάρρυ...
Στην τελευταία μας συνάντηση...
με προσβάλατε και με ατιμάσατε.
Με τρόπο, που κανένας τζέντλεμαν δεν θα μπορούσε να ανεχθεί...
χωρίς να ζητήσει ικανοποίηση...
έστω και μετά πάροδο χρόνου.
'Ερχομαι τώρα να διεκδικήσω αυτή την ικανοποίηση.
Κύριε Λύντον...
όπως είδατε, αυτά τα πιστόλια είναι όμοια.
Ο μαρτυράς σας γέμισε το ένα κι εγώ το άλλο.
Επειδή ανήκουν στο λόρδο Μπούλλινγκτον, διαλέξτε όποιο θέλετε.
Λόρδε Μπούλλινγκτον...
Για ν' αποφασίσουμε ποιος θα 'χει την πρώτη βολή...
θα ρίξουμε νόμισμα.
Ως προσβεβλημένος, ο λόρδος θα διαλέξει "κορώνα ή γράμματα".
Συμφωνείτε και οι δύο;
Αν ο λόρδος Μπούλλινγκτον διαλέξει σωστά, θα έχει την πρώτη βολή.
Αν όχι, ο κ. Λύντον θα έχει την πρώτη βολή.
Είναι απολύτως σαφές;
Τι διαλέγετε, λόρδε Μπούλλινγκτον;
Κορώνα.
Είναι κορώνα.
Ο λόρδος Μπούλλινγκτον θα έχει την πρώτη βολή.
Πηγαίνετε στη θέση σας.
Κύριε Λύντον, πηγαίνετε στη θέση σας.
Κύριε Λύντον, είστε έτοιμος να δεχθείτε τη βολή του λόρδου;
Ναι.
Οπλίστε το πιστόλι σας...
κι ετοιμασθείτε να πυροβολήσετε.
Αυτό το πιστόλι είναι ελαττωματικό.
Πρέπει να μου δώσετε άλλο.
Λυπάμαι.
Είναι η σειρά του κ. Λύντον να πυροβολήσει.
Σωστά, κ. Μπούλλινγκτον.
Το πιστόλι πυροβόλησε. Υπολογίζεται σαν βολή.
Κύριε Λύντον είναι σαφείς οι κανόνες του πυροβολισμού;
Λόρδε...
είστε έτοιμος να δεχθείτε την βολή του κ. Λύντον;
Πολύ καλά.
Οπλίστε το πιστόλι σας...
κι ετοιμασθείτε να πυροβολήσετε.
Είστε έτοιμος, λόρδε Μπούλλινγκτον;
Είναι οπλισμένο το πιστόλι σας, κ. Λύντον;
Ετοιμασθείτε να πυροβολήσετε.
'Ενα...
Δύο...
Λόρδε Μπούλλινγκτον, αφού ο κ. Λύντον πυροβόλησε στο έδαφος...
θεωρείτε ότι λάβατε ικανοποίηση;
Δεν έλαβα ικανοποίηση.
Κύριε Λύντον, είστε έτοιμος;
Λόρδε Μπούλλινγκτον...
οπλίστε το πιστόλι σας κι ετοιμασθείτε.
'Ενα...
Δύο...
Μετέφεραν τον Μπάρρυ σ' ένα πανδοχείο και κάλεσαν γιατρό.
Κοντεύω να τελειώσω.
Λυπάμαι που πρέπει να σας το πω κ. Λύντον.
Δυστυχώς πρέπει να χάσετε το πόδι σας.
Μάλλον κάτω απ' το γόνατο.
Να χάσω το πόδι μου;
Γιατί;
Απλούστατα, για να σώσετε τη ζωή σας.
Η σφαίρα συνέτριψε το κόκαλο και απέκοψε την αρτηρία.
Αν δεν ακρωτηριάσω το πόδι...
δεν θα σταματήσει η αιμορραγία.
Μόλις φθάσουμε, πληροφόρησε την κυρία Μπάρρυ για ό,τι έγινε.
Χωρίς περιττές λεπτομέρειες.
Πες της μόνο πως είναι πληγωμένος.
Φρόντισε να φύγει απ' το σπίτι και να πάει στο Λονδίνο.
Σε καμία περίπτωση...
μην της επιτρέψεις...
να δει τη μητέρα μου.
Κυρία Μπάρρυ, πώς είστε;
Χαίρομαι που σε βλέπω, Γκράχαμ.
Πήρατε το σημείωμά μου;
Δεν ήθελα να έρθω χωρίς να το ξέρετε.
Κύριε Λύντον, πώς αισθάνεστε;
Πολύ καλύτερα, Γκράχαμ, ευχαριστώ.
Θα πιείς τσάι;
'Οχι τώρα, ευχαριστώ.
Πώς σου φέρεται ο κόσμος;
'Οχι πολύ άσχημα.
Είστε άνετα εδώ;
Θέλετε να 'ρθουμε στο θέμα;
Ασφαλώς.
Ο Λόρδος Μπούλλινγκτον, μου ανέθεσε...
να σας προσφέρω ισόβιο επίδομα...
από 500 γκινέες το χρόνο.
Με τον όρο...
να φύγετε απ' την Αγγλία.
Το επίδομα θα διακοπεί...
αν τυχόν επιστρέψετε.
Ο λόρδος Μπούλλινγκτον, μου είπε να σας τονίσω...
ότι αν αποφασίσετε να μείνετε εδώ...
αυτό θα σας οδηγήσει ασφαλώς...
στην φυλακή.
Λόγω των τωρινών περιστάσεων...
θα εκδοθούν εναντίον σας αμέτρητα εντάλματα...
για χρέη.
Η φερεγγυότης σας έχει εξαντληθεί.
Δεν θα δανειστείτε πεντάρα.
Ολότελα αποτυχημένος και ηττημένος...
τι μπορούσε να κάνει ο συντετριμμένος και έρημος άντρας;
Δέχτηκε το επίδομα και γύρισε στην Ιρλανδία με τη μητέρα του.
Αργότερα ταξίδεψε στην Ευρώπη.
Δεν έχουμε τρόπο να παρακολουθήσουμε τη ζωή του εκεί.
Ξανάγινε επαγγελματίας χαρτοπαίκτης...
χωρίς την παλιά επιτυχία.
Δεν ξαναείδε ποτέ την Λαίδη Λύντον.
Πληρώσατε εις Ρέντμοντ Μπάρρυ 500 λίρες ως επίδομα έτους 1789.
ΕΠΙΛΟΓΟΣ
ΒΑΣΙΛΕΥΣ ΓΕΩΡΓΙΟΣ Ο Γ'
ΟΤΑΝ ΕΖΗΣΑΝ ΚΑΙ ΣΥΓΚΡΟΥΣΤΗΚΑΝ ΤΑ ΑΝΩΤΕΡΩ ΠΡΟΣΩΠΑ.
ΚΑΛΟΙ 'Η ΚΑΚΟΙ, ΩΡΑΙΟΙ 'Η ΑΣΧΗΜΟΙ, ΠΛΟΥΣΙΟΙ 'Η ΦΤΩΧΟΙ
ΤΩΡΑ ΕΙΝΑΙ ΟΛΟΙ ΙΣΟΙ